The Beauty Shop

The Beauty Shop er en amerikansk stumfilm fra 1922 regissert av Edward Dillon.

Handling 
Dr. Arbutus Budd er en doktor fra New York som sliter med økonomien. En dag får han en idé, og skaffer seg våpenskjoldet fra en for lengst glemt italiensk adelsfamilie, kalt Bolognias, og Arbutus begynner å bruke dette som hans egen logo på skjønnhetsprodukter som han forsøker å selge. Emblemet blir snart anerkjent i Italia, og kort tid senere blir en utsending sendt til USA i håp om å bringe tilbake det italienerne tror er en ekte baron fra den gamle adelsfamilien.

Arbutus er overlykkelig, og tror at han kommer til å arve Bolognia-familiens store formue. Imidlertid viser det seg at alt Arbutus kommer til å arve er noe han ikke regnet med: En blodfeide som adelsfamilien hadde med en lokal kjeltring.

Skuespillere 
 Raymond Hitchcock som Dr. Arbutus Budd
 Billy B. Van som Sobini
 James J. Corbett som Panatella
 Louise Fazenda som Cremo Panatella
 Madeline Fairbanks som Coca
 Marion Fairbanks som Cola
 Diana Allen som Ann Budd
 Montagu Love som Maldonado
 Larry Wheat som Phil Briggs

Referanser

Eksterne lenker 

Stumfilmer fra USA
Filmer fra 2023